Likumprojekts

**Grozījumi likumā "Par tiesu varu"**

Izdarīt likumā "Par tiesu varu" (Latvijas Republikas Augstākās Padomes un Valdības Ziņotājs, 1993, 1./2.nr.; Latvijas Republikas Saeimas un Ministru Kabineta Ziņotājs, 1994, 1., 13.nr.; 1995, 10., 22.nr.; 1996, 3., 13.nr.; 1997, 5., 21.nr.; 1998, 22., 23.nr.; 1999, 23.nr.; 2001, 24.nr.; 2002, 23.nr.; 2003, 14.nr.; 2004, 2.nr.; 2005, 8., 20.nr.; 2006, 7., 24.nr.; 2007, 24.nr.; 2008, 10., 24.nr.; 200.nr.; 2009, 2., 12., 14.nr.) šādus grozījumus:

1. Likuma 75. pantu papildināt ar otro daļu šādā redakcijā:

„(2) Rajona (pilsētas) tiesas tiesnesi vakances vai pagaidu prombūtnes laikā tieslietu ministrs pēc tiesnešu kvalifikācijas kolēģijas pozitīva atzinuma saņemšanas var uz laiku - ne ilgāku par diviem gadiem – uzdot aizstāt zemesgrāmatu nodaļas tiesnesim.”

1. Pārejas noteikumos:

7. punktā:

aizstāt otrajā teikumā vārdus un ciparu „un 2010. gadā” ar cipariem un vārdiem „2010. un 2011. gadā”;

aizstāt trešajā teikumā ciparus un vārdus „2009. gadā” ar cipariem vārdiem „2009., 2010. un 2011. gadā”.

17. punktā:

aizstāt ciparus un vārdus „2010. gadā — ņemot vērā strādājošo 2006. gada vidējo mēneša bruto darba samaksu, piemērojot koeficientu 2,5” ar cipariem un vārdiem „2010. un 2011. gadā – ņemot vērā strādājošo 2006. gada vidējo mēneša bruto darba samaksu, piemērojot koeficientu 2,9”;

aizstāt ciparu „2011” ar ciparu „2012”.

20. punktā:

izteikt otro teikumu šādā redakcijā:

„No dienas, kas stājas spēkā 2009. gada jūnijā pieņemtie grozījumi likumā „Par valsts budžetu 2009. gadam”, tiesnešu un zemesgrāmatu nodaļu tiesnešu atlīdzību nosaka 85% apmērā no darba samaksas, kas noteikta saskaņā ar šo pārejas noteikumu 7. un 17. punktu.”;

papildināt ar trešo teikumu šādā redakcijā:

„Līdz 2011. gada 31. decembrim tiesnešu un zemesgrāmatu nodaļu tiesnešu atlīdzību nosaka 73% apmērā no darba samaksas, kas noteikta saskaņā ar šo pārejas noteikumu 7. un 17. punktu, bet nepārsniedzot Ministru prezidenta atalgojumu, kas noteikts saskaņā ar likumu „Par vienotu valsts un pašvaldību institūciju amatpersonu un darbinieku atlīdzības sistēmu”.”

papildināt likuma pārejas noteikumus ar 23. punktu šādā redakcijā:

„23. Saskaņā ar šo likumu noteiktās prēmijas, pabalstus, kompensācijas un apdrošināšanu 2010. un 2011. gadā nosaka atbilstoši likumam „Par vienotu valsts un pašvaldību institūciju amatpersonu un darbinieku atlīdzības sistēmu”.

Likums stājas spēkā 2010. gada 1. janvārī.

Tieslietu ministrs M. Segliņš

Vīza: Valsts sekretārs M. Lazdovskis

21.10.2009. 13:47

360

Novožilova, 67036827

Linda.Novozilova@tm.gov.lv